proxectonos/corpus_dominio_legal_administrativo_tmp huggingface dataset:
ORDE do 3 de decembro de 1997 pola que se modifican ensinanzas do centro privado Azorín da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/01/1998

Examinado o expediente iniciado por Raquel Pichel Guerrero, pola que solicita a supresión das ensinanzas de preescolar, formación profesional de primeiro grao da rama administrativa e comercial, formación profesional de segundo grao da rama electricidade e electrónica da especialidade de equipos de informática, formación profesional de segundo grao da rama administrativa e comercial da especialidade administrativo,
Vistos o Decreto 133/1995, do 10 de maio (DOG do 22), sobre autorización de centros privados, e a Orde do 20 de setembro de 1995 (DOG do 15 de decembro), que o desenvolve,
Tendo en conta o informe da Delegación Provincial da Coruña e dado que as mencionadas ensinanzas xa non se están a impartir no dito centro.
Por proposta da Dirección Xeral de Centros e Inspección Educativa, esta consellería,
DISPÓN:
Suprimi-las ensinanzas de preescolar, formación profesional de primeiro grao da rama administrativa e comercial, formación profesional de segundo grao da rama electricidade e electrónica da especialidade de equipos de informática, formación profesional de segundo grao da rama administrativa e comercial da especialidade administrativo, do centro privado Azorín, quedando a composición do centro segundo se especifica no anexo.
Santiago de Compostela, 3 de decembro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15003972.
Denominación específica: Azorín.
Enderezo: Avda. de Finisterre 280 (corresponde ó 292 da numeración antiga).
Titular: Raquel Pichel Guerrero.
Unidades: 2 unidades de FP2 da rama: administrativa e comercial da especialidade: informática.
10490
ORDE do 12 de xaneiro de 1998 pola que se delega nos delegados provinciais o exercicio da competencia para efectua-las contratacións de persoal laboral temporal dos servicios provinciais de Montes e Industrias Forestais e de Medio Ambiente Natural.
CONSELLERÍA DE MEDIO AMBIENTE — III. OUTRAS DISPOSICIÓNS — 15/01/1998

Os traballos que ten que realiza-lo persoal dependente tanto do Servicio de Montes e Industrias Forestais como do Servicio de Medio Ambiente Natural teñen, pola súa propia natureza e o medio no que se desenvolven, una carácter especial que aconsella, para un mellor cumprimento dos principios de economía, eficacia e celeridade, delegar nos delegados provinciais o exercicio da competencia para efectua-las contratacións do persoal laboral temporal necesario para o seu desenvolvemento e execución.
Por todo iso, no uso das facultades que me confiren os artigos 13 da Lei 30/1992, do 26 de novembro, de réxime xurídico das administración públicas e do procedemento administrativo común, e 43 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e demais disposicións de aplicación,
DISPOÑO:
Artigo 1º
Delégase nos delegados provinciais o exercicio da competencia para efectua-las contratacións do persoal laboral temporal dos servicios de Montes e Industrias Forestais e de Medio Ambiente Natural.
Artigo 2º
As contratacións que se realicen facendo uso da delegación contida nesta orde indicarán expresamente esta circuntancia e consideraranse efectuadas polo órgano delegante.
Artigo 3º
O conselleiro poderá avocar para si en calquera momento o exercicio das competencias delegadas nesta orde.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de xaneiro de 1998.
José Carlos del Álamo Jiménez
Conselleiro de Medio Ambiente
0061
ORDE do 12 de xaneiro de 1998 pola que se delega nos delegados provinciais o exercicio da competencia para efectua-las contratacións de persoal laboral temporal dos servicios provinciais de Defensa contra Incendios Forestais.
CONSELLERÍA DE MEDIO AMBIENTE — III. OUTRAS DISPOSICIÓNS — 15/01/1998

Os traballos de defensa contra incendios forestais teñen, pola súa propia natureza, un carácter especial que aconsella, na procura dun mellor cumprimento dos principios de economía, celeridade e eficacia,
delegar nos delegados provinciais o exercicio da competencia para efectua-las contratacións do persoal laboral temporal necesario para o seu desenvolvemento e execución.
Na súa virtude, e en uso das facultades que me confiren os artigos 13 da Lei 30/1992, do 26 de novembro, de réxime xurídico das administración públicas e do procedemento administrativo común, e 43 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e demais disposicións de aplicación,
DISPOÑO:
Artigo 1º
Delégase nos delegados provinciais o exercicio da competencia para efectua-las contratacións do persoal laboral temporal dos servicios provinciais de Defensa contra Incendios Forestais.
Artigo 2º
As contratacións que se realicen facendo uso da delegación contida nesta orde indicarán expresamente esta circuntancia e consideraranse efectuadas polo órgano delegante.
Artigo 3º
O conselleiro poderá avocar para si en calquera momento o exercicio das competencias delegadas nesta orde.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de xaneiro de 1998.
José Carlos del Álamo Jiménez
Conselleiro de Medio Ambiente
98-221
CORRECCIÓN de erros.-Orde do 15 de decembro de 1997 pola que se establece a convocatoria pública para a participación na programación de cursos do Plan Autonómico de Formación de Formadores de Formación Profesional Ocupacional de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 15/01/1998

Advertidos erros no anexo II da devandita orde (publicada no DOG nº 252, do 31 de decembro de
1997), é necesario efectua-las seguintes correccións:
No cadro da programación de cursos monográficos 1998, onde di: «Clave de curso: LU-M3; Localidade: Lugo; Datas: outubro-novembro; Horario: mañás», debe dicir: «Clave de curso: LU-M3; Localidade: Lugo; Datas: agosto; Horario: mañás».
Onde di: «PO-M2. Confección de material didáctico con programa informática 40 horas», debe dicir: «PO-M2. Confección de material didáctico con programa informático 20 horas».
105
DECRETO 484/1997, do 19 de decembro, polo que se acepta a cesión a título gratuíto á Comunidade Autónoma de Galicia duns terreos sitos na Pastoriza (Lugo), para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/01/1998

O Pleno da Corporacion municipal da Pastoriza reunido en sesión ordinaria o día 22 de setembro de 1997, acordou a cesión á Comunidade Autónoma de Galicia, dun terreo de 99 áreas e 42 centiáreas, situado na Pastoriza (Lugo), para a construcción dun centro público de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mismo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello da Pastoriza acordou a cesión e logo de deliberación do Consello da Xunta na súa reunión do día dezanove de decembro de mil novecentos noventa e sete,
DISPOÑO:
Artigo 1º
Acéptase a cesión gratuíta dun terreo de 99 áreas e 42 centiáreas situado no lugar da Pastoriza (Lugo) que linda ó norte e oeste, con terreos da propiedade municipal do predio matriz da que se segrega; leste, con monte veciñal en man común O Acebreiro; e
sur, con predio cedido ó Instituto Galego da Vivenda e Solo, para a construcción de vivendas sociais e predio de propiedade municipal.
O inmoble descrito atópase inscrito nese Rexistro da Propiedade de Mondoñedo no tomo 629, folio 76, libro 111, predio número 19899.
Artigo 2º
O inmoble cedido destinarase á construcción dun centro público de educación secundaria na Pastoriza.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
10532
DECRETO 485/1997, do 12 de decembro, polo que se nomean vocais do Consello de Administración do Ente Público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/01/1998

O Consello de Administración é o órgano superior colexiado do ente público, segundo dispón o artigo 7 da Lei 5/1994, do 29 de novembro. A devandita previsión legal ten o seu desenvolvemento regulamentario no artigo 10 do Decreto 227/1995, do 20 de xullo
Consonte o disposto nos citados textos normativos existirán tres vocais en representación das administracións locais nomeados polo Consello da Xunta de Galicia por proposta do presidente do ente público, os que exercerán o seu cargo nas condicións e no prazo regulamentariamente establecido.
Neste sentido, o número 8 do artigo 10 do Decreto 227/1995 establece que os vocais representantes das
administracións locais desempeñarán o seu cargo durante catro anos, agás entre outras causas, proposta de cesamento emanada do presidente, por iniciativa propia ou das institucións, corporacións ou organismos que produciron o nomeamento. É así como por iniciativa da Federación Galega de Municipios y Provincias se modifica a designación de suplentes dos representantes titulares e se cambia a representación da provincia costeira de Pontevedra.
Polo exposto, e de acordo co procedemento previsto no artigo 10 do Decreto 227/1995, que aproba o Regulamento do Ente Público Portos de Galicia, por proposta do seu presidente e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo 1º
O cesamento do vocal do Consello de Administración do Ente Público Portos de Galicia, en representación das administracións locais pola provincia de Pontevedra, Purificación Álvarez Álvarez, agradecéndolle os servicios prestados.
Artigo 2º
O cesamento do vocal suplente pola provincia da Coruña, Jesús Barrientos Antelo, agradecéndolle os servicios prestados.
Artigo 3º
O nomeamento como vocal do Consello de Administración do Ente Público Portos de Galicia, en representación das administracións locais pola provincia de Pontevedra, Augusto Casal Sánchez.
Artigo 4º
O nomeamento como vocal suplente pola provincia da Coruña, Alberto Blanco Rodríguez.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Terrritorial, Obras Públicas e Vivenda
97-0019
RESOLUCIÓN do 26 decembro 1997 pola que se aproban os tipos de xuro máximos que as entidades financeiras lles aplicarán durante 1998 ós préstamos subvencionados dos convenios en vigor de axuda financeira ó sector productivo agrario.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/01/1998

De conformidade cos convenios de colaboración de axuda financeira ó sector productivo agrario asinados coas entidades financeiras durante os anos 1988, 1989, 1990 e 1991, os tipos de xuro dos prés
tamos subvencionados pola Xunta de Galicia que se formalizaron ó abeiro dos ditos convenios poderán optar pola modalidade de xuro variable por anos naturais.
Así mesmo, a Resolución do 17 de marzo de 1988, da Dirección Xeral de Tributos e Política Financeira (DOG nº 77, do 25 de abril de 1988) dispón que ante a evolución do mercado financeiro e a dinámica establecida nas variacións dos tipos de xuro, e co fin de adecua-lo custo dos créditos para os beneficiarios dos préstamos subvencionados ós prezos do mercado de cada ano, a Consellería de Economía e Facenda, segundo o establecido no texto dos correspondentes convenios de colaboración asinados coas entidades financeiras fixará, dentro do primeiro trimestre de cada ano en curso, os tipos de xuro vixentes para os préstamos de cada convenio.
Visto isto, e de conformidade coas entidades financeiras asinantes dos convenios e en virtude das facultades que teño conferidas,
DISPOÑO:
Primeiro.-Os tipos de xuro máximos que se aplicarán durante o ano 1998, para os préstamos en vigor de cada convenio serán os seguintes:
Préstamos do convenio 1988: 11,45%.
Préstamos do convenio 1989: 10,75%.
Préstamos do convenio 1990: 10,85%.
Préstamos do convenio 1991: 10,85%.
Segundo.-As entidades financeiras deberán comunicarlles ós beneficiarios dos préstamos subvencionados a variación no tipo de xuro.
Santiago de Compostela, 26 de decembro de 1997.
José Antonio Orza Fernández
Presidente do Instituto Galego
de Promoción Económica
12
RESOLUCIÓN do 26 de decembro de 1997 pola que se aproban os tipos de xuro máximos que as entidades financeiras lles aplicarán durante o ano 1998 ós préstamos subvencionados dos convenios en vigor de axuda financeira ás PEMES.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/01/1998

De conformidade cos convenios de colaboración de axuda financeira ás PEMES asinados coas entidades financeiras durante os anos 1990 e 1991, os tipos de xuro dos préstamos subvencionados pola Xunta de Galicia, que se formalizaron ó abeiro dos ditos convenios, serán variables por anos naturais. Para os acollidos ós convenios dos anos 1992, 1993, 1994, 1995, 1996 e 1997 estableceuse un sistema de variación do tipo de xuro para exercicios futuros cunha periodicidade semestral.
Así mesmo, a Resolución do 17 de marzo de 1988, da Dirección Xeral de Tributos e Política Financeira
(DOG nº 77, do 25 de abril de 1988) dispón que ante a evolución do medio financeiro e a dinámica establecida nas variacións dos tipos de xuro, e co fin de adecua-lo custo dos créditos para os beneficiarios dos préstamos subvencionados ós prezos
do mercado de cada ano, a Consellería de Economía e Facenda, segundo o establecido no texto dos correspondentes convenios de colaboración asinados coas entidades financeiras fixará, dentro do primeiro trimestre de cada ano en curso, os tipos de xuro vixentes para os préstamos de cada convenio.
Visto isto, e de conformidade coas entidades financeiras asinantes dos convenios e en virtude das facultades que teño conferidas,
DISPOÑO:
Primeiro.-Os tipos de xuro máximos que se aplicarán durante o primeiro semestre do ano 1998, para os préstamos en vigor dos convenios de axuda financeira ás PEMES dos anos 1992, 1993, 1994, 1995, 1996 e 1997, serán os seguintes:
Préstamos do convenio 1992: 7,35%.
Préstamos do convenio 1993: 6,80%.
Préstamos do convenio 1994: 6,80%.
Préstamos do convenio 1995: 6,80%.
Préstamos do convenio 1996: 6,55%. No caso de que o tipo adicional sexa inferior ó 1,75, o tipo de xuro que se vai aplicar será o resultado de lle engadir ó tipo de referencia (4,82) o tipo adicional, redondeando ata a máis próxima vixésima parte do punto.
Préstamos do convenio 1997: 6,20%. No caso de que o tipo adicional sexa inferior ó 1,25, o tipo de xuro que se vai aplicar será o resultado de lle engadir ó tipo de referencia (4,96) o tipo adicional, redondeando ata a máis próxima vixésima parte do punto.
Segundo.-Os tipos de xuro máximos que se aplicarán durante o ano 1998, para os préstamos en vigor dos convenios dos anos 1990 e 1991, serán os seguintes:
Préstamos do convenio 1990: 10,85%.
Préstamos do convenio 1991: 10,85%.
Terceiro.-As entidades financeiras deberán comunicarlles ós beneficiarios dos préstamos subvencionados a variación no tipo de xuro.
Santiago de Compostela, 26 de decembro de 1997.
José Antonio Orza Fernández
Presidente do Instituto Galego
de Promoción Económica
108
ORDE do 18 de decembro de 1997 pola que se modifica a do 4 de novembro de 1996 pola que se establece o baremo para a autorización de novas oficinas de farmacia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/01/1998

Por Orde de 6 de outubro de 1997 engadiuse un parágrafo ó final do artigo 2 da Orde do 4 de novembro de 1996, relativo á forma de acreditación do exercicio como farmacéutico rexente, substituto ou adxunto, no que se esixe a certificación da toma de posesión.
Ante a constatación de que nos últimos anos non sempre se produciu en tódalas provincias e comunidades autónomas a dilixencia de toma de posesión referida, procede modifica-lo referido parágrafo, co fin de posibilita-la utilización polos interesados doutros medios probatorios lexítimos.
Por todo o anterior, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 1/1988, do 20 de outubro,
DISPOÑO:
Artigo único.-Modifícase o parágrafo final do artigo 2 da Orde do 4 de novembro de 1996, que fora engadido pola Orde do 6 de outubro de 1997, que pasará a te-la seguinte redacción:
O exercicio como farmacéutico rexente, substituto ou adxunto deberá acreditarse mediante a correspondente certificación de cotización expedida pola Seguridade Social, xunto coa certificación da toma de posesión expedida pola Delegación Provincial da Consellería de Sanidade e Servicios Sociais. Excepcionalmente, cando o interesado achegue certificado da delegación correspondente acreditativo da non constancia da toma de posesión, a certificación de cotización á Seguridade Social poderá ir xunto con calquera outro documento que acredite fidedignamente o dito exercicio profesional.
Santiago de Compostela, 18 de decembro de 1997.
José María Hernández Cochón
Conselleiro de Sanidade e Servicios Sociais
9
CORRECCIÓN de erros.-Resolución do 18 de novembro de 1997, da Dirección Xeral de Ordenación Educativa e de Formación Profesional, pola que se regula o desenvolvemento do módulo de formación en centros de traballo correspondente ós ciclos formativos da formación profesional específica durante o curso 1997/1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/01/1998

Advertido erro na devandita resolución, publicada no DOG nº 245, do venres, 19 de decembro de 1997, cómpre efectua-la oportuna corrección:
Na páxina 12.280, onde di: «(Correspondente ó anexo IV)», debe dicir: «(Correspondente ó anexo V».
10498
RESOLUCIÓN do 17 de decembro de 1997 pola que se emprazan as partes interesadas no recurso contencioso-administrativo 1/1808/1997, interposto por Manuela Castro Varela e outros.
SERVICIO GALEGO DE SAÚDE — III. OUTRAS DISPOSICIÓNS — 16/01/1998

Na Sala do Contencioso-Administrativo do Tribunal Superior de Xustiza de Galicia tramítase o recurso 1/1808/1997 interposto por Manuela Castro Varela e outros, contra a resolución conxunta do 28 de febreiro de 1997 (DOG nº 47, do 10 de marzo), da Secretaría Xeral da Consellería de Sanidade e Servicios Sociais e da Dirección Xeral de Recursos Humanos do Servicio Galego de Saúde, pola que se ordena a publicación do pacto subscrito pola Administración sanitaria coas centrais sindicais CIG, CC.OO., UGT, CSI-SCIF e SATSE, esta última en condición de adherida, sobre viculacións temporais do persoal estatutario nas institucións sanitarias xestionadas polo Servicio Galego de Saúde. O que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da antedita sala no prazo de nove días.
Santiago de Compostela, 17 de decembro de 1997.
Valeriano Martínez García
Director xeral da División de Recursos Humanos
do Servicio Galego de Saúde
9345
RESOLUCIÓN do 29 de decembro de 1997 pola que se fai público o acordo plenario do día 22 de decembro de 1997 polo que se establece o número, distribución de asuntos e composición das seccións do Consello Consultivo de Galicia para o ano 1998.
CONSELLO CONSULTIVO DE GALICIA — III. OUTRAS DISPOSICIÓNS — 16/01/1998

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia resolve facer público o acordo plenario, do 22 de decembro de 1997, do Consello Consultivo de Galicia, polo que se establecen o número, distribución de asuntos e composición das seccións do devandito consello para 1998, do teor literal seguinte:
Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e concordantes do seu Regulamento de organización e funcionamento, aprobado polo Decreto 287/1996, o Pleno do Consello Con
sultivo de Galicia, na súa reunión do día 22 de decembro de 1997, con efectos a partir de xaneiro de 1998:
ACORDA:
1. Establece-lo número e composición das seccións do Consello Consultivo de Galicia para o ano 1998 da forma seguinte:
-Sección primeira:
Presidente:José Luis de la Torre Nieto.
Vocais:Pablo Moure Mariño.
Antonio Carro Fernández-Valmayor.
-Sección segunda:
Presidente:José Mª Gómez y Díaz-Castroverde.
Vocais:Antonio Carro Fernández-Valmayor.
Pablo Moure Mariño.
2. A distribución de asuntos entre elas efectuarase por quenda alternativa segundo a orde de entrada das solicitudes de dictame.
3. Que, conforme o parágrafo segundo do citado artigo 18, se publique este acordo no Diario Oficial de Galicia.
Santiago de Compostela, 29 de decembro de 1997.
José Antonio García Caridad
Presidente do Consello Consultivo de Galicia
98-10552
DECRETO 9/1998, do 8 de xaneiro, polo que se declara 1998 ano de Martín Codax, Mendinho e Johan de Cangas.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/01/1998

Os trobadores Martín Codax, Mendinho e Johan de Cangas, ós que a Real Academia Galega decidiu dedicárlle-lo Día das Letras Galegas de 1998, foron creadores dunha época, a medieval, en que Galicia ocupaba un posto salientable no mundo literario da Romania ata o punto de que a sona dos nosos creadores superaba os límites de Galicia e mesmo de España. Xusto é que se recoñeza esta época de esplendor das nosas letras cunha celebración como a que a Real Academia Galega propón.
Cadra que Martín Codax, Mendinho e Johan de Cangas son autores de fermosísimas cantigas de amigo, especialidade netamente galega dentro da lírica medieval. Aínda que escaso, o seu corpus poético é sumamente interesante e leva sido obxecto de investigacións por parte de especialistas de todo o mundo.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
DISPOÑO:
Artigo 1º.-Declárase o ano 1998 en Galicia Ano de Martín Codax, Mendinho e Johan de Cangas, polo que debe constituír unha obriga para tódolos galegos participar na homenaxe debida a estes trobadores.
Artigo 2º.-As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra destes tres trobadores galegos do século XIII que tanto contribuíron á grandeza da nosa literatura medieval.
Artigo 3º.-Como testemuño de homenaxe a Martín Codax, Mendinho e Johan de Cangas, a Xunta de Galicia acuñará unha medalla conmemorativa de trescentos exemplares numerados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
150
DECRETO 487/1997, do 19 de decembro, polo que se declara a urxente ocupación, para efectos de expropiación forzosa, polo Concello de Pontevedra, dos bens e dereitos necesarios para a realización das obras do proxecto de nova estrada travesía de Eiriña, 2ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/1998

O Concello de Pontevedra, en sesión celebrada o día 31 de xullo de 1997, acordou aproba-lo proxecto de nova estrada travesía de Eiriña, 2ª fase e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de decembro de 1997 baixo o número 17246.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 23 de outubro 1997, nº 15196.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque é necesario mellora-la rede viaria de Pontevedra co obxecto de solventa-lo problema de trárfico urba
no que padece esta cidade, obras que supoñen a continuación e terminación do Anel de Eiriña como unha solución á fluidez do tráfico que soporta este municipio.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de nova estrada travesía de Eiriña, 2ª fase.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
0223
ORDE do 16 de decembro de 1997 pola que se lles autoriza o cambio de denominación ó Instituto de Educación Secundaria de Oleiros (A Coruña) e ó Instituto de Educación Secundaria de Cangas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/1998

Tendo en conta o artigo 3º, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 16 de decembro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Oleiros.
Localidade: Oleiros.
Código do centro: 15027228.
Denominación: Instituto de Educación Secundaria de Oleiros.
Nova denominación: Instituto de Educación Secundaria María Casares.
Provincia: Pontevedra.
Concello: Cangas.
Localidade: Cangas.
Código do centro: 36019475.
Denominación: Instituto de Educación Secundaria de Cangas.
Nova denominación: Instituto de Educación Secundaria de Rodeira.
98-0148
DECRETO 486/1997, do 19 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 123 P.O.L. 96.-Guitiriz.-E.P. Guitiriz-Vilares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/1998

A Deputación Provincial de Lugo, en sesión celebrada o día 14 de decembro de 1995, aprobou o proxecto de 123 P.O.L. 96.-Guitiriz.-E.P. Guitiriz-Vilares e na sesión elebrada o día 25 de novembro de 1996 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de agosto de 1997 baixo o número 11413.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 20 de marzo de 1997 baixo o número 3556.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2 e 28.2 do Estatuto de autonomía de Galicia.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 123 P.O.L. 96.-Guitiriz.-E.P. Guitiriz-Vilares.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
151
RESOLUCIÓN do 18 de decembro de 1997, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, dos acordos acadados pola comisión paritaria do III Convenio Colectivo Único para o persoal laboral da Xunta de Galicia nas súas reunións do 3-10-1997 e 24-11-1997 en relación coa creación e inclusión de categorías no anexo do convenio colectivo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/01/1998

Único para o persoal laboral da Xunta de Galicia, así como unha certificación do seu secretario no que se fai consta-los acordos que reflictan a creación e inclusión de categorías no convenio.
Esta Dirección Xeral de Relacións Laborais,
ACORDA:
Primeiro.-Ordena-la inscrición dos devanditos acordos no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 18 de decembro de 1997.
José Cimadevila Cea
Director xeral de Relacións Laborais
ANEXO
Nas xuntanzas da comisión paritaria de data 3-10-1997 e 24-11-1997 adoptáronse os acordos que a seguir se relacionan:
Primeiro.-A creación e inclusión das categorías que se citan a continuación:
-Grupo: I.
Nº categoría: 36.
Denominación categoría: profesor de música.
-Grupo: III.
Nº categoría: 54.
Denominación categoría: ETAR.
-Grupo: IV.
Nº categoría: 3.
Denominación categoría: coidador (como análogo de auxiliar sanitario).
Segundo.-Modifica-lo acordo adoptado o 28-11-1995 (acta nº 8-95) por mor do encadramento da categoría de profesor de música do número 36, grupo I, e non no número 32 do grupo I como se dicía na acta 8/95.
106
RESOLUCIÓN do 15 de xaneiro de 1998 pola que se convocan unhas xornadas denominadas: As Sectas: o seu poder de captación.
ACADEMIA GALEGA DE SEGURIDADE — III. OUTRAS DISPOSICIÓNS — 30/01/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas denominadas: As sectas: o seu poder de captación, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos necesarios para afronta-la problemática xurdida a raíz da proliferación destes movementos tan de moda nos tempos de hoxe.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, por instancia que figura no anexo.
2. O prazo para a presentación de instancias rematará o día 5 de marzo de 1998.
3. As instancias deberán enviarse á sede da Academia Galega de Seguridade: Avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 11 e 12 de marzo de 1998.
O horario será en xornada de mañá (9.30 horas-14 horas) e tarde (16.30 horas-20 horas) o día 11, e en sesión de mañá o día 12.
Relación de admitidos.
A relación de admitidos publicarase o día 9 de marzo de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos nº 1 da Consellería da Presidencia e Administración Pública, sito no edificio administrativo de San Caetano, en Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a estas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 15 de xaneiro de 1998.
Juan José Fariñas-Ferro Rodríguez
Director xeral da Academia Galega de Seguridade
691
ORDE do 9 de xaneiro de 1998 pola que se autoriza a apertura e funcionamento do centro privado de educación especial Unidad Diagnóstico y Tratamiento de Niños Autistas y Psicóticos da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/01/1998

Examinado o expediente incoado por José Antonio García Villar, en representación da Asociación de Pais de Nenos Autistas e Psicóticos da provincia da Coruña, Aspanaes, polo que solicita autorización definitiva para a apertura e funcionamento dun centro privado de educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes da Unidade Técnica e Inspección Educativa.
Vistos o Real decreto 334/1985, do 6 de marzo, de Ordenación da educación especial (BOE do 16); a orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio , sobre autorización de centros docentes privados para impartir ensinanzas de réxime xeral non universitarias (DOG do 22) e a Orde do 20 de setembro de 1995 (DOG 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Concederlle a autorización definitiva, para a súa apertura e funcionamento, ó centro privado de educación especial Unidad Diagnóstico y Tratamiento de Niños Autistas y Psicóticos da Coruña, segundo os datos que no anexo se relacionan.
Santiago de Compostela, 9 de xaneiro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Municipio: A Coruña.
Localidade: A Coruña.
Enderezo: Castro de Elviña.
Código do centro: 150COR13.
Denominación específica: Unidad Diagnóstico y Tratamiento de Niños Autistas y Psicóticos.
Titular: Asociación de Pais de Nenos Autistas e Psicóticos (Aspanaes).
Ensinanzas que se autorizan: educación especial.
Número de unidades: 3 - autistas.
679
RESOLUCIÓN do 18 de decembro de 1997 pola que se nomean vocais do Consello Galego de Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 05/01/1998

O apartado 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, establece que a duración do mandato dos vocais representativos será de catro anos, sen prexuizo da súa reelección e da posibilidade de subtitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o apartado 3º do citado decreto establece que os vocais do Consello Galego de Servicios Sociais serán nomeados polo presidente do Consello, por proposta da institución, asociación ou entidade a quen representen, e o nomeamento deberá publicarse no Diario Oficial de Galicia.
Con data do 15 de decembro de 1997, a Confederación Intersindical Galega notifica a proposta de modificación da súa representación no Consello Galego de Servicios Sociais, polo que en aplicación do disposto no artigo 5º do Decreto 336/1994, do 27 de outubro,
RESOLVO:
Nomear vocal titular e vocal suplente do Consello Galego de Servicios Sociais, en representación da Confederación Intersindical Galega, as seguintes persoas:
Consello Galego de Servicios Sociais:
Titular: Xan A. Carballo Rodríguez.
Suplente: Ramiro Oubiña Parracho.
Contra a presente resolución poderá interpoñerse recurso contencioso-administrativo, no prazo de dous meses contados a partir do día seguinte ó da súa notificación, ante a Sala do Contencioso-Administrativo do Tribunal Superior de Xustiza de Galicia.
Santiago de Compostela, 18 de decembro de 1997.
Manuel Antonio Silva Romero
Secretario xeral da Consellería de Sanidade e Servicios Sociais
9847
ORDE do 19 de decembro de 1997 pola que se fixa o prezo de venda ó público dunha publicación da Consellería de Familia, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 05/01/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único
1. Queda aprobado o prezo de venda ó público da publicación que se relaciona no anexo.
2. Este prezo entenderanse co IVE incluído.
Santiago de Compostela, 19 de decembro de 1997.
Manuela López Besteiro
Conselleira de Familia e Promoción do Emprego, Muller e Xuventude
ANEXO
-Elementos prácticos para la detección de las necesidades de formación. Un enfoque transnacional: 1.000 ptas.
10448
CORRECCIÓN de erros.-Orde do 23 de xuño de 1998 pola que se nomean os vocais do consello de administración das autoridades portuarias da Coruña, Ferrol-San Cibrao, Marín-Pontevedra, Vilagarcía de Arousa e Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/06/1998

Advertidos erros na dita orde publicada no Diario Oficial de Galicia número 121, do xoves 25 de xuño de 1998, é necesario efectua-la seguinte rectificación:
Na páxina 7.159, no apartado 7.-En representación da Asociación de Consignatarios de Pontevedra onde di: «Víctor Nogueira García», debe dicir: «Pedro Miguel Pérez Torres».
5938
DECRETO 186/1998, do 11 de xuño, polo que se procede á reforma do artigo 5 do Decreto 202/1997, do 24 de xullo, polo que se crea o Observatorio Galego da Familia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 29/06/1998

A Comunidade Autónoma galega ten competencia exclusiva en materia de asistencia social, de conformidade co artigo 27.23º do seu Estatuto de autonomía en relación co artigo 148.1º.20 da Constitución española.
En exercicio desta competencia, o Parlamento de Galicia aprobou a Lei 3/1997, do 9 de xuño, galega da familia, a infancia e a adolescencia. A lei, no seu artigo 13.1º b), prevé a creación do Observatorio Galego da Familia o que se levou a cabo polo Decreto 202/1997, do 24 de xullo, constituíndose como órgano colexiado de carácter consultivo e de apoio ó desenvolvemento das políticas socio-familiares adscrito á Consellería de Familia e Promoción do Emprego, Muller e Xuventude.
A nova estructura orgánica da Xunta de Galicia establecida polo Decreto 347/1997, do 9 de decembro, fai necesario proceder á modificación do artigo 5 do Decreto 202/1997, que establece a composición do dito Observatorio, para axustalo á nova estructura, polo que se procede a darlle unha nova redacción, o que facilita a súa operatividade e evita a modificación puntual no caso de futuros cambios estructurais.
De conformidade coas anteditas normas e en virtude das competencias conferidas polo artigo 37.2º
da Lei 1/1983, do 22 de febreiro, da Xunta e do seu presidente, modificada pola Lei 11/1998, do 20 de outubro, por proposta da conselleira de Familia e Promoción do Emprego, Muller e Xuventude logo de deliberación do Consello da Xunta de Galicia na súa reunión do día once de xuño de mil novecentos noventa e oito,
DISPOÑO:
Artigo único.-O artigo 5 do Decreto 202/1997, do 24 de xullo, terá a seguinte redacción:
O Observatorio Galego da Familia estará integrado polos seguintes membros:
-Presidente: o/a conselleiro/a de Familia e Promoción do Emprego, Muller e Xuventude.
-Secretario: o/a director/a xeral de Familia.
-Vocais:
a) Representantes da Administración autonómica:
1) Un representante, con categoría de director xeral, nomeado por cada unha das consellerías do Goberno de Galicia.
2) O/A director/a do Instituto Galego de Estatística.
b) Representantes da Administración local:
*Dous representantes da Federación Galega de Municipios e Provincias, nomeados por esta.
c) Representantes de entidades e asociacións de ámbito familiar:
*Dous representantes das organizacións e asociacións familiares da Comunidade Autónoma.
*O presidente da Sociedade de Pediatría de Galicia.
A Delegación do Goberno en Galicia poderá nomear un representante, que terá voz e voto.
Por cada membro titular deberase designar un suplente para o caso de que aquel non puidese asistir.
Disposición derradeira
Única.-Este decreto entrará en vigor ós 20 días da súa publicación no Diario Oficial de Galicia.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego, Muller e Xuventude
6175
CORRECCIÓN de erros.-Orde do 27 de maio de 1998 pola que se aproban os modelos normalizados de solicitudes e autorizacións previstas no Regulamento de máquinas recreativas e de azar aprobado polo Decreto 106/1998, do 12 de febreiro.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 12/06/1998

Advertido erro, na devandita orde, publicada no DOG nº 108, do luns, 8 de xuño de 1998, cómpre efectua-la oportuna corrección:
-Na páxina 6.271, onde di: «Decreto 106/1988», debe dicir: «Decreto 106/1998».
-No mesmo parágrafo, onde di: «... prevé a aprobación mediante orde esta consellería dos modelos...», debe dicir: «... prevé a aprobación mediante orde desta consellería dos modelos...».
-Na mesma páxina, onde di: «Lei 1/1993, ...», debe dicir: «Lei 1/1983, ...».
5273
DECRETO 169/1998, do 5 de xuño, polo que se nomea rector magnífico da Universidade de Vigo o profesor doutor Domingo Docampo Amoedo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/06/1998

Os estatutos da Universidade de Vigo, aprobados pola Resolución do 16 de setembro de 1993 (DOG nº 204, do 22 de outubro de 1993), dispoñen, no seu artigo 95, que lle corresponde ó claustro universitario a responsabilidade da elección do rector, que será nomeado polo órgano competente da Comunidade Autónoma.
Unha vez recibido na Consellería de Educación e Ordenación Universitaria escrito da Universidade de Vigo no que se fai constar que o profesor doutor Domingo Docampo Amoedo foi elixido para o cargo de rector por maioría absoluta na votación do claustro celebrada o día 27 de maio do presente ano, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), por instancia do claustro universitario da Universidade de Vigo, e por proposta do conselleiro de Educación e Ordenación Universitaria, logo de deliberación do Consello da Xunta de Galicia na súa reunión do día cinco de xuño de mil novecentos noventa e oito,
DISPOÑO:
Artigo único.- Nomeo rector magnífico da Universidade de Vigo o profesor doutor Domingo Docampo Amoedo.
Santiago de Compostela, cinco de xuño de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
5601